സംസ്ഥാന ചലച്ചിത്ര പുരസ്കാരം മികച്ച നടന്, നടി സ്ഥാനങ്ങളിലേക്ക് കടുത്ത മത്സരം സംസ്ഥാനത്ത് നിര്മിക്കുന്ന ഉയര്ന്ന കലാമൂല്യമുള്ള ചലച്ചിത്രങ്ങള്ക്കും അതിന്റെ പിന്നണിയില് പ്രവര്ത്തിക്കുന്നവര്ക്കും മികച്ച നടീനടന്മാര്ക്കും സാങ്കേതികപ്രവര്ത്തകര്ക്കും വര്ഷാവര്ഷം നല്കി വരുന്നതാണ് കേരള സംസ്ഥാന ചലച്ചിത്രപുരസ്കാരം. കേരള സംസ്ഥാന ചലച്ചിത്ര അക്കാദമിയാണ് ഈ പുരസ്കാരങ്ങള് ഏര്പ്പെടുത്തുന്നത്. കേരള സാംസ്കാരികവകുപ്പും ചലച്ചിത്ര അക്കാദമിയും ചേര്ന്ന് തീരുമാനിക്കുന സ്വതന്ത്രജൂറിയാണ് പുരസ്കാരങ്ങള് തീരുമാനിക്കുന്നത്. ഇത്തവണ എല്ലാ വിഭാഗങ്ങളിലേക്കും കടുത്ത മത്സരമാണ് നടക്കുന്നത്. കൊവിഡ് പ്രതിസന്ധി രണ്ട് വര്ഷത്തോട് അടുക്കാന് പോകുകയാണ്. കൊവിഡ് പടര്ന്ന് പിടിക്കുന്നതിനാല് ഒന്നാം തരംഗസമയത്തെല്ലാം തിയേറ്ററുകള് അടഞ്ഞുകിടക്കുകയായിരുന്നു. രണ്ടാം തരംഗത്തിന് മുമ്ബ് കുറച്ച് നാളുകള് മാത്രം പകുതിയാളുകളെ മാത്രം പ്രവേശിപ്പിച്ച് തുറന്നുവെങ്കിലും രണ്ടാം തരംഗം ശക്തമായതോടെ വീണ്ടും തിയേറ്ററുകള് പൂട്ടി. ആ കുറഞ്ഞ കാലയളവിലും പിന്നീട് വിവിധ ഒടിടി പ്ലാറ്റ്ഫോമുകളിലൂടെയുമായി നിരവധി സിനിമകള് പ്രദര്ശനത്തിന് എത്തിയിരുന്നു. ഇവയെല്ലാമാണ് ഇത്തവണ മത്സര രംഗത്തുള്ളത്. മികച്ച നടനായി കടുത്ത മത്സരം മികച്ച നടനുള്ള സംസ്ഥാന ചലച്ചിത്ര പുരസ്കാരത്തിന് വേണ്ടി മത്സരരംഗത്തുള്ളത് ബിജു മേനോന്, ഫഹദ് ഫാസില്, ജയസൂര്യ, ഇന്ദ്രന്സ്, സുരാജ് വെഞ്ഞാറമ്മൂട്, ടൊവിനോ തോമസ് തുടങ്ങിയവരാണ്. മുതിര്ന്ന താരങ്ങള്ക്കൊപ്പം യുവതാരങ്ങളും ഏറ്റമുട്ടുമ്ബോള് ആരാധകരും ആകാംഷയിലാണ്. അയ്യപ്പനും കോശിയും എന്ന ചിത്രത്തിലെ ഗംഭീര പ്രകടനത്തിലൂടെയാണ് ബിജു മേനോന് മത്സരരംഗത്തേക്ക് എത്തിയത്. മാലിക്കി, ട്രാന്സ് എന്നിവയിലെ പ്രകടനത്തിലൂടെയാണ് ഫഹദ് ഫാസില് പട്ടികയില് പേര് ചേര്ത്തത്. ജയസൂര്യയുടെ പ്രകടനം വിലയിരുത്തുക വെള്ളം, സണ്ണി എന്നീ സിനിമകള് വിലയിരുത്തിയാകും. വേലുക്കാക്ക ഒപ്പ് കാ എന്ന ചിത്രത്തിലൂടെയാണ് ഇന്ദ്രന്സ് വീണ്ടും മികച്ച നടനുള്ള പുരസ്കാരത്തിന് വേണ്ടി മത്സരിക്കുന്നത്. കിലോമീറ്റേഴ്സ് ആന്ഡ് കിലോമീറ്റേഴ്സ്, ഫോറന്സിക് എന്നീ സിനിമകളാണ് ടൊവിനോയുടേതെങ്കില് ഗ്രേറ്റ് ഇന്ത്യന് കിച്ചണ് സിനിമയിലെ പ്രകടനത്തിലൂടെയാണ് ലിസ്റ്റില് സുരാജ് വെഞ്ഞാറമൂടും ഉള്പ്പെട്ടത്. മികച്ച നടി ആരാകും? ശോഭന മുതല് അന്നാ ബെന് വരെ മത്സരരംഗത്ത് മികച്ച നടിക്കുള്ള പുരസ്കാരം കരസ്ഥമാക്കാന് ശോഭന, അന്ന ബെന്, നിമിഷ സജയന്, പാര്വതി തിരുവോത്ത്, സംയുക്ത മേനോന് തുടങ്ങിയവരാണ് ഉള്ളത്. വര്ഷങ്ങള്ക്ക് ശേഷമായിരിക്കും ഒരുപക്ഷെ ശോഭനയുടെ പേര് സംസ്ഥാന ചലച്ചിത്ര പുരസ്കാരത്തിനായി മത്സരിക്കുന്നവരുടെ പട്ടികയില് ഉള്പ്പെടുന്നത്. നൃത്തവും മറ്റുമായി സോഷ്യല്മീഡിയകളില് സജീവമായിരുന്നു ശോഭന എങ്കിലും സിനിമയില് നിന്നും വിട്ടുനില്ക്കുകയായിരുന്നു. വരനെ ആവശ്യമുണ്ട് എന്ന ചിത്രത്തിലൂടെയാണ് ശോഭന വീണ്ടും അഭിനയരംഗത്തേക്ക് തിരിച്ചെത്തിയത്. വരനെ ആവശ്യമുണ്ട് ശോഭന, കപ്പേള അന്ന ബെന്, ദി ഗ്രേറ്റ് ഇന്ത്യന് കിച്ചണ് നിമിഷ സജയന്, വര്ത്തമാനം പാര്വതി തിരുവോത്ത് വെള്ളം , വൂള്ഫ് സംയുക്ത മേനോന് എന്നീ സിനിമകളിലെ നടിമാരുടെ പ്രകടനങ്ങള് വിലയിരുത്തിയാകും അന്തിമ വിജയിയെ കണ്ടെത്തുക. മത്സരരംഗത്ത് 80 സിനിമകള് 2020ല് നിര്മിച്ച 80 സിനിമകളാണ് ഇത്തവണ സംസ്ഥാന ചലച്ചിത്ര പുരസ്കാരങ്ങളിലെ വിവിധ മേഖലകളിലേക്ക് മത്സരിക്കുന്നത്. രണ്ട് പ്രാഥമിക ജൂറികള് ആദ്യം സിനിമകള് കണ്ട് വിലയിരുത്തും. ശേഷം ഈ ജൂറികള് നിര്ദേശിക്കുന്ന സിനിമകള് രണ്ടാം റൗണ്ടിലേക്ക് കടക്കും. അവയില് നിന്നായിരിക്കും അന്തിമ ജൂറി പുരസ്കാര ജേതാക്കളെ നിശ്ചയിക്കുക. പ്രാഥമിക ജൂറിയുടെ അധ്യക്ഷന്മാര് അന്തിമ ജൂറിയിലും ഉണ്ടാകും. ആറ് സംവിധായകരുടെ രണ്ട് സിനിമകള് വീതം ഇത്തവണ മത്സരിക്കുന്നുണ്ട്. മഹേഷ് നാരായണ്,സിദ്ധാര്ഥ് ശിവ, ജിയോ ബേബി, അശോക്. ആര്.നാഥ്, സിദ്ദിഖ് പറവൂര്, ഡോണ് പാലത്തറ എന്നിവരുടെ രണ്ട് ചിത്രങ്ങള് വീതമാണ് വിലയിരുത്തലിനായി ജൂറിക്ക് മുമ്ബില് എത്തിയിരിക്കുന്നത്. അന്തരിച്ച സംവിധായകന് സച്ചിയുടെ അയ്യപ്പനും കോശിയും മികച്ച സംവിധായകന് തിരക്കഥ വിഭാഗങ്ങളിലേക്ക് മത്സരിച്ചേക്കും. മികച്ച സംവിധായകനുള്ള മത്സരത്തില് മഹേഷ് നാരായണ് മത്സരിക്കുന്നത് മാലിക്, സീ യു സൂണ് എന്നീ ചിത്രങ്ങള് സമര്പ്പിച്ചുകൊണ്ടാണ്. മുതിര്ന്ന സംവിധായകരുടെ ചിത്രങ്ങളും ഇത്തവണ മത്സരരംഗത്ത് മലയാളത്തിലെ എക്കാലത്തെയും മികച്ച ഒരുപിടി ചിത്രങ്ങള് സമ്മാനിച്ച മുതിര്ന്ന സംവിധായകരുടെ ചിത്രങ്ങളും ഇത്തവണ സംസ്ഥാന ചലച്ചിത്ര പുരസ്കാരത്തിന്റെ മത്സരവിഭാഗത്തിലേക്ക് എത്തിയിട്ടുണ്ട്. ശ്യാമപ്രസാദ്കാസിമിന്റെ കടല്, ഡോ.ബിജുഓറഞ്ച് മരങ്ങളുടെ വീട് ഹരികുമാര്ജ്വാലാമുഖി എന്നിവയാണത്. സംസ്ഥാന പുരസ്കാരവേദിയില് ഇതുവരെ തഴയപ്പെട്ടിട്ടുള്ള സംവിധായകനാണ് ഡോ.ബിജു. പക്ഷെ അദ്ദേഹത്തിന്റെ ചിത്രങ്ങളില് മിക്കവയും ദേശീയ അന്തര്ദേശീയ പുരസ്കാരങ്ങള് സ്വന്തമാക്കിയിട്ടുണ്ട്. നവാഗത സംവിധായകനുള്ള പുരസ്കാരത്തിന് കപ്പേള മുഹമ്മദ് മുസ്തഫ, വരനെ ആവശ്യമുണ്ട് അനൂപ് സത്യന്, സൂഫിയും സുജാതയും ഷാനവാസ് നാലകത്ത് എന്നിവരാണ് മത്സരിക്കുന്നത്. എല്ലാ വിഭാഗങ്ങളിലും കടുത്ത മത്സരമാണെന്നതിനാല് വിജയികളെ കണ്ടെത്തുക ഏറെ പ്രയാസമുള്ള ജോലിയാണ്. source: filmibeat.com